Document ID: 31991D0478

Padomes Lēmums
(1991. gada 8. jūlijs)
par Saskaņotā protokola pagaidu piemērošanu, ar kuru groza Eiropas Ekonomikas kopienas un Taizemes Karalistes nolīgumu par tekstilizstrādājumu tirdzniecību
(91/478/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 113. pantu,
ņemot vērā Komisijas priekšlikumu,
tā kā, līdz ir pabeigtas tā noslēgšanai vajadzīgās procedūras, 1986. gada 28. jūnijā parafēto Eiropas Ekonomikas kopienas un Taizemes Karalistes nolīgumu par tekstilizstrādājumu tirdzniecību piemēro pagaidu kārtā no 1987. gada 1. janvāra, attiecībā uz Kopienu - saskaņā ar Lēmumu 87/460/EEK [1];
tā kā ar 1988. gada 21. aprīļa Saskaņoto protokolu [2] starp Eiropas Ekonomikas kopienu un Taizemes karalisti puses vienojās ieviest papildus rezervētos daudzumus tekstilmateriālu 4. un 5. kategorijai;
tā kā 1986. gada nolīgums par tekstilmateriāliem paredz iespēju pārskatīt kvantitatīvos pielāgojumus attiecībā uz kvotām dažās kategorijās, lai ļautu ieviest harmonizēto sistēmu;
tā kā pēc apspriedes starp Kopienu un Taizemi 1990. gada 26. septembrī puses parafēja Saskaņoto protokolu, ar kuru no 1989. gada 1. janvāra papildus rezervētos daudzumus apvieno ar 4. un 5. kategorijas izstrādājumu pamatkvotām, kas paredzētas nolīgumā par tekstilmateriāliem;
tā kā, līdz ir pabeigtas procedūras, kas vajadzīgas, lai noslēgtu 1986. gada nolīgumu par tekstilmateriāliem un iepriekšējos 1988. gada 25. marta [3] un 1988. gada 21. aprīļa Saskaņotos protokolus, 1990. gada 26. septembra Saskaņoto protokolu piemēro pagaidu kārtā no 1990. gada 26. septembra ar noteikumu, ka Taizemes Karaliste veic atbilstošu pagaidu piemērošanu,
IR PIEŅĒMUSI ŠO LĒMUMU.
1. pants
Līdz ir pabeigtas tā noslēgšanai vajadzīgās procedūras, 1990. gada 26. septembra Saskaņoto protokolu, ar kuru groza Eiropas Ekonomikas kopienas un Taizemes Karalistes nolīgumu par tekstilizstrādājumu tirdzniecību, Kopienā piemēro pagaidu kārtā no 1990. gada 26. septembra ar noteikumu, ka Taizemes Karaliste veic atbilstošu pagaidu piemērošanu.
Saskaņotā protokola teksts ir pievienots šim lēmumam.
2. pants
Komisiju aicina panākt vienošanos ar Taizemes Karalistes valdību par 1. pantā minētā Saskaņotā protokola pagaidu piemērošanu un paziņot Padomei par to.
Briselē, 1991. gada 8. jūlijā

Labels: 18
3
1